google/wiki40b huggingface dataset:
Bleach (album)

Innspillingen

Tre av sangene på Bleach («Floyd the Barber», «Paper Cuts», og «Downer») var innspilt i Reciprocal Studios den 23. januar 1988, med Dale Crover på trommer. Denne demoen kostet bare 152.44 dollar og var betalt med penger Cobain hadde spart opp og et lån fra hans daværende kjæreste, Tracy Marander. Dette var også bandets første møte med Jack Endino.
Resten av sangene på Bleach var innspilt i Reciprocal Recording Studios i Seattle, Washington for 606,17 dollar som var betalt av daværende andregitarist Jason Everman.

Sangene

De fleste av sangene på albumet handler om livet i Aberdeen, Washington,  en liten arbeiderklasseby hvor Kurt Cobain vokste opp. Tekstene er mindre surrealistiske og er vanskelige å forstå enn mye av det som kom etter. Musikalsk er albumet influert av tidlig Black Sabbath , grungepionerene Melvins og Mudhoney, samt hardcorebandene  Black Flag og Minor Threat. Kurt har selv sagt at bandet hørte på der sveitsiske ekstrem-metalbandet Celtic Frost før innspillingen av albumet. 
Bandets punk røtter er mest synlig på «Negative Creep» selv om det er ett lite spor av hvilken retning de senere ville gå. Sangen «School» er om musikkmiljøet i Seattle på denne tiden.
«Floyd The Barber» er en sang om en småby i USA hvor alle sammen blir massemordere. Cobain senere refererte til sangen i et intervju med Andy Griffith hvor han nevnte karakterer som Opie og Aunt Bea. Trommingen i Floyd the Barber are kan minne om The Rolling Stones sin sang, «My Obsession». «Paper Cuts» er basert på en sann historie om en familie i Aberdeen som holdt barna sine innelås i et mørkt rom og som bare åpnet døren for å gi dem mat. Sangen inneholder også referanser til Kurts fremmedgjøring fra sin mor.

Singler

«Love Buzz» ble sluppet ut sammen med «Big Cheese» i oktober 1988, som Sub Pops første «Single of the Month». Singelutgaven av «Love Buzz» har en annen miks enn album versjonen og inkluderer en lydcollage av Kurt Cobain. Bare 1000 kopier av singelen ble laget og hver utgave var nummerert for hånd noe som gjør denne singelen til en av de mest ettertraktede Nirvana gjenstandene.  I tillegg til de nummererte kopiene eksisterer det 100-200 unummererte  kopier.
«Blew» ble gitt ut gjennom Tupelo Records i desember 1989 med «Love Buzz», «Been a Son» og «Stain». Stain var skrevet av Kurt Cobain og Krist Novoselic.

Pressinger

I USA var albumet sluppet ut på Sub Pop. De første 1 000 kopiene var laget på hvit vinyl, de neste 2 000 på svart vinyl, og resten var laget på forskjellige fargede vinyler. De første 3 000 kopiene av vinylen inkluderte en plakat med Jason Everman.
I Storbritannia ble albumet distribuert gjennom Tupelo Records, og senere Geffen Records. De første 300 Tupelo kopiene var laget på hvit vinyl, mens de neste 2 000 kopiene var laget på mørk grønn vinyl.
I Australia ble LP-en sluppet ut på Waterfront Records og ble senere sluppet ut på forskjellige fargede covere og vinyler før den den gikk ut av produksjon i 1992.
Sub Pop slapp ut en nyoppusset versjon av albumet på CD og kassett in april 1992.
Berlins forstadsbaner

Berlins forstadsbaner (S-Bahn) er Tysklands eldste forstadsbane. Sammen med Berlins undergrunnsbane (U-Bahn), Berlins sporvei og busser utgjør de Berlins offentlige transportsystem. De består av 166 stasjoner, og har et totalt nett på 329,3 km.
Kommúnistaflokkur Íslands

Kommúnistaflokkur Íslands (Islands kommunistiske parti) var et politisk parti på Island mellom 1930 og 1938.

Historie

Tidlig på 1920-tallet kom en gruppe militante medlemmer av det islandske sosialdemokratiske partiet Alþýðuflokkurinn i kontakt med den internasjonale kommunistiske bevegelsen. Gruppen begynte som en radikal gruppe innenfor partiet som ble kalt for Félag ungra kommúnista (Ungkommunistene) i november 1922. Gruppen utviklet seg til Jafnaðarmannafélagið Sparta (Den sosialdemokratiske bevegelsen Sparta) i 1926, men i 1928 forlot gruppen partiet helt og etablerte sitt eget, blant annet etter forslag fra Komintern.
Islands kommunistiske parti ble etablert i november 1930 og ble Kominternmedlem. Partiet gav ut avisa Verkalýðsblaðið.
I 1938 gikk en annen utbrytergruppe fra sosialdemokratene og kommunistpartiet sammen i Sameiningarflokkur alþýðu - Sósíalistaflokkurinn. Det nye partiet stod utenfor Komintern, men kommunistene domierte det nye partiet og det var stort sett som partiets forgjenger.
4. april 1956 etablerte Sosialistpartiet sammen med en utbrytergruppe fra det sosialdemokratiske partiet den nye Alþýðubandalagið (Folkealliansen), med Hannibal Valdimarsson som første leder. Alliansen ble etablert som politisk parti i 1968.
Skede

Skede er et tettsted i Vetlanda kommune i Jönköpings län i Småland i Sverige. I 2010 hadde tettstedet 304 innbyggere.
John Taverner

Liv

Lite er kjent om Taverners liv. Han var muligens født i Tattershall i grevskapet Lincolnshire, og i henhold til et av hans egne brev var han beslektet med den velstående Yerburgh-familien fra Lincolnshire.
I årene 1524/25 var Taverner medlem av Collegiate Choir i Tattershall. I 1525 aksepterte han et tilbud fra biskopen av Lincoln om en post som korleder ved det nye Cardinal’s College, dagens Christ Church College og ved Christ Church Cathedral, Oxford. Han forlot Oxford i 1530.
Taverners navn dukker opp igjen i dokumenter fra 1536, da var han korleder ved den velstående kirka St. Botolph’s Church i Boston, Lincolnshire, som holdt seg med et kor på 30 sangere. Et kongelig edikt førte til at kirka mistet sine midler, og i 1537 måtte Taverner slutte, men ble likevel igjen i Boston. Han hadde kontakt med kong Henrik VIIIs protestantiske minister, Thomas Cromwell, og er blitt knyttet til klosteroppløsningen i området – muligens med urette.

Stil

Det meste av Taverners musikk er forankret i den engelske vokaltradisjonen til Robert Fayrfax og Nicholas Ludford, og er basert på en vel utviklet, fri kontrapunktikk og utvidede melismatiske klimakser som krever dyktige solister. Takket være en utviklet bruk av imitasjon oppnådde Taverner en mer enhetlig musikalsk tekstur enn forgjengerne. Den rytmiske kompleksiteten er også mindre, hovedsakelig fordi Taverner var mer forsiktig i bruken av synkoperte figurer som følger av punkterte semibreves.

Ry og ettermæle

Taverner var sin tids ledende engelske komponist, og er en av de mest innflytelsesrike av alle engelske komponister.
Missa Gloria tibi Trinitas er opphavet til den engelske instrumentale musikkformen In Nomine. Bakgrunnen er en bearbeidelse for gambeconsort av den firstemmige seksjonen som faller på ordene «in nomine ...» i benedictus-delen. Denne bearbeidelsen ble så populær at andre komponister begynte å skrive instrumentalverk etter samme modell, og også disse stykkene ble kalt In Nomine. Sjangeren forsvant først da den engelske consort-tradisjonen tok slutt; Henry Purcell var en av de siste som skrev en In Nomine. 1900-talls-komponister som Peter Maxwell Davies og Gavin Bryars har tatt opp igjen tradisjonen.
Taverners liv ble brukt som utgangspunkt for operaen Taverner av Peter Maxwell Davies (uroppført i 1972). Mye av handlingen er fiksjon.
Msida

Msida er en havneby i den sentrale regionen på Malta. Det har en befolkning på 8 545 (mars 2014). Byen ligger like vest for Valletta på nordøstkysten av Malta. Byen har Middelhavs-klima med varme, tørre, solrike somre og korte, kjølige vintre.
De nærliggende byene i Msida er Ta' Xbiex, Gżira, San Ġwann, Birkirkara, Santa Venera, Ħamrun og Pietà. 
University of Malta ligger i en del av Msida kjent som Tal-Qroqq som ligger over byen.
Ardittikvartetten

Ardittikvartetten (Arditti Quartett) et strykekvartettensemble som er spesialisert på fortolkninger av verk fra 1900-tallet og samtidsmusikk.
Historisisme

Historisisme viser til en doktrinær tro på historiens lovmessige utvikling. Begrepet ble introdusert av filosofen Karl R. Popper i boken The Poverty of Historicism fra 1957. Retningen står i et visst motsetningsforhold til Historismen.
Popper viste at det finnes både pro- og anti-naturalistiske former for historisisme. De pro-naturalistiske formene avleder historiske lover fra naturlover, slik f.eks. Spencers og Haeckels sosialdarwinisme forsøkte. Anti-naturalistiske former for historisisme er derimot samfunnsvitenskapelig begrunnet. Her nevner Popper spesielt Marx’ og Engels’ historiske materialisme, men også Platons og Hegels filosofi.
Felles for historisistiske teorier er at de hevder eksistensen av uomgjengelige historiske lovmessigheter som gjør det mulig å forutsi historiens gang. Popper viste at slike lovmessigheter ikke kan eksistere. Det fins riktignok «trender» i historien (et enkelt eksempel er befolkningsvekst); men selv om en slik trend kan vedvare i hundrevis av år, er den ingen uforanderlig lovmessighet, men et kultur- og dermed menneskeskapt fenomen, som kan snus i løpet av et tiår om forholdene legges til rette.
Alle forestillinger om en historisk nødvendighet innebar for Popper en holistisk og deterministisk samfunnsanalyse (hvor han med holisme refererte til en ideologi som krever at individets interesser underordnes interessene til en større helhet, som «rasen» eller «klassen»). Popper viste at historisismen i siste instans fornekter menneskets handlefrihet – mennesket kan i beste fall fremskynde eller forsinke, men ikke endre historiens forutbestemte gang. Ved å underordne enkeltmenneskenes skjebne under en påstått historisk lov, åpner historisismen opp for en rettferdiggjøring av totalitære ideologier. Historisismen er dermed ikke bare gal, den er i sin ytterste konsekvens totalitær.
Popper fremhever at historien ikke har en mening, men at den kan og bør gis en mening. Historisismen passiviserer enkeltmennesker ved å overlate til makthaverne (eller «eksperter» eller «profeter») å forutsi fremtiden. Dette bør erstattes med synet om at ethvert enkeltmenneske bærer et moralsk ansvar for aktivt å forme fremtiden.
Ali Karimi (1994–)

Landslaget

Han ble tatt ut i Irans bruttotropp til VM i fotball 2018 i Russland.
Tor Jevne

Internasjonal karriere

Med Frank Soo som landslagssjef, fikk Jevne sin debut for Norges herrelandslag i fotball den 10. juni 1952 da de tapte 1–2 for Finland på hjemmebane. Jevne var med i truppen til fotball under Sommer-OL 1952 (15. juli til 2. august), men fikk ikke spilletid. Den 19. oktober 1952 scoret han Norges siste mål da de slo Danmark 3–1 i København og ble nummer tre i nordisk mesterskap i fotball 1952–55. Hans siste landskamp var en vennskapskamp den 19. mai 1953, han scoret da Norge og England spilte 1–1 i Oslo.
Lapu-Lapu City

Lapu-Lapu City (før 1961: Opon) er en filippinsk by i provinsen Cebu. Den ligger på en liten øy, Mactan, rett utenfor Cebu City, og tilhører Cebu Citys storbyområde.  
Lapu-Lapu City er knyttet sammen med Cebu med to broer, Mactan-Mandaue-broen og den yngre Marcelo Fernan-broen.

Historie

Da spanjolene ankom på 1500-tallet ble det bebygde området kalt Mactan, likesom øya fremdeles heter i dag. Augustinerne grunnla landsbyen Opon i 1730, og dette var navnet helt til 1961 da den fikk bystatus. Da ble navnet endret til Lapu-Lapu City, etter den lokale høvdingen Lapu-Lapu som den 27. april 1521 beseiret den portugisiske oppdagelsesreisende Ferdinand Magellan. Magellan ble drept under denne trefningen som fant sted i strandkanten på nordsiden av Mactan.

Lufthavn

Mactan-Cebu International Airport ligger midt på Mactan, innenfor Lapu-Lapu Citys bygrenser. Den er Filippinenes nest travleste lufthavn, og har internasjonale ruteforbindelser til Tokyo, Kota Kinabalu, Singapore og Hongkong (november 2004). 
Den høye frekvensen trafikk fra Japan skyldes dels at området er populært turistmål (en rekke luksushoteller og Beach Resorts ligger innen bygrensene, langs Mactans østkyst), dels at en rekke japanske firmaer har etablert seg i et stort frihandelsområde nord i Lapu-Lapu City.

Pilegrimsmål

Byen har også et viktig lokalt katolsk pilegrimsmål, en Maria-statuett ved navn Virgen de la Regla i sognekirken i Opon, det navn som bykjernen fremdeles går under.
Nizhnij Novgorod vannkraftverk

Nizhnij Novgorod vannkraftverk (russisk: Нижегоро́дская ГЭС, eller Nizjegorodskaja GES) er en demning med vannkraftverk lokalisert til Zavolzje ikke langt ovenfor (nordvest for) storbyen Nizhnij Novgorod (det tidligere Gorkij) i midtre deler av elva Volga. Vannkraftverket ble ferdigstilt 1948–1959 og reservoaret strekker seg gjennom Nizhnij Novgorod oblast.
Demningen på Volga er 18,6 km lang og 40 m høy, med en sluse for skip. Dette var den lengste demningen i Sovjetunionen. Kraftverket har installert effekt på 520 MW fordelt på 8 generatorer, og produksjonen er på 1,51 TWh årlig i gjennomsnitt.
Anleggets reservoar er det 460 km lange, 16 km brede og 1 591 km² store Gorkijreservoaret. Vannmengde er anslagsvis 12,9 km³, vannet er maksimalt 22 meter dypt. 150 000 mennesker ble flyttet ved fyllingen av reservoaret, og mange hundre landsbyer ble oversvømt. Ved sjøen ligger byene Jaroslavl og Kostroma.
Culcom

Culcom (Kulturell kompleksitet i det nye Norge) var et tverrfaglig forskningsprosjekt ved Universitetet i Oslo. Prosjektet ble opprettet i 2004 og nedlagt 2010. Forskningsleder var Thomas Hylland Eriksen.

Historie

Culcum ble høsten 2004 valgt ut som nytt satsingsområde. Det involverte fem fakulteter; det humanistiske fakultet, det juridiske fakultet, det samfunnsvitenskapelige fakultet, det teologiske fakultet og det utdanningsvitenskapelige fakultet.
I 2006 ble det opprettet to satsningsområder: «Verdikonflikt, verdifellesskap og integrering» og «Globalisering, transnasjonale relasjoner og kulturell kompleksitet». I 2008 ble det arbeidet med å tydeliggjøre Culcoms bidrag i forhold til universitetets faglige prioriteringer. I 2010 ble prosjektet avsluttet med en konferanse.

Forskningsområder

Prosjektet har arbeidet med hele samfunnet med særlig henblikk på relasjonen minoritet–majoritet, primært ut fra et transnasjonalt perspektiv og ikke et integreringsperspektiv. Det har gitt et annet blikk, og andre resultater.
Prosjektet har også produsert mye ny, substansiell kunnskap om det nye Norge: blant annet om kjønn, rase, etnisitet, skole, minoriteter og mediene, og pengeoverføringer hos innvandrere.

Bøker

Programmet har laget en bokserie  om samfunnsmessige grunnbegreper. Bøkene, som har fått navn som «Verdier», «Rettferdighet» og «Normalitet» har vært bevisst redigert for å få fram de mange ulike måtene kompleksitet kan framstilles på.
Radley-England waterplane

Radley-England Waterplane var en britisk sjøfly konstruert og bygget av James Radley og Gordon England for å delta i Daily Mail Circiut of Britain air race i1911. Det ble skadet før starten av løpet og var ikke i stand til å delta. Det ble senere gjenoppbygd som Radley-England Waterplane 2

Design og utvikling

Radley-England Waterplane var en dobbeltdekker med balanseror montert på øvre vinge. Mannskap og passasjerer satt i et par flatbunnede pongtonger opphengt i stag under den nedre vingen. Det ble drevet av en 50 hk Gnome Omega roterende motore montert under vingens midtre del, hver forbundet til en fire-blad skyvepropell, 3 meter i diameter ved hjelp av sykkelkjeder. For å beskytte passasjerer og pilot mot sprut av oljersprut fra motorene var disse delvis omgitt av et aluminiums motordeksel.
En en rekke vellykkede prøveflyvninger i Huntingdon i april 1913 med Gordon England ved «stikka», og ved hjelp av et midlertidig hjulunderstell. Det ble deretter tatt med til Shoreham for videre prøveflyvninger på vannet. I løpet av disse traff England en bøye under landing, rev bunnen ut av en av pongtongene.<ref="Lewis">Lewis, Peter (1962). </ref>
Flyet ble senere gjenoppbygd i en modifisert form. Det flatbunnede skroget ble erstattet med et par av klinkbygde skrog laget av South Coast Yacht Agency of Shoreham, hver med et par av tandem sittebrønnener. Gnome-motoren ble erstattet med en 150 h/k Sunbeam vannavkjølte motorer med mindre propell og vingearealet ble økt.
Mr. President

Mr. President var en tysk eurodance-gruppe fra Bremen, som hadde sin blomstringstid på 90-tallet, grunnlagt i 1991. Besetningen skiftet noe. Deres største hit var «Coco Jambo» som var en hit sommeren 1996. Gruppen ble oppløst i 2008.
John Lundvik

Bakgrunn

Lundvik ble født i London, og én uke gammel ble han adoptert av et svensk par som bodde i byen. Han bodde i England frem til han var seks år, da familien flyttet til i Växjö i Sverige. Han har aldri møtt sine biologiske foreldre.

Musikkarriere

Han startet for alvor musikkarrieren som 27-åring, da han komponerte sangen «When You Tell the World You're Mine» til bryllupet mellom kronprinsesse Victoria og Daniel Westling i 2010. Lundvik skrev siden musikk for artister som Anton Ewald, Isac Elliot og Sanna Nielsen, og han komponerte filmmusikk til filmene Snabba Cash. Han har også komponert musikk til tv-serien Empire.
I 2016 opptrådte Lundvik i Allsång på Skansen, der han fremførte en duett sammen med Lill Lindfors. Han deltok i Melodifestivalen i 2018 med sangen «My Turn». Der kvalifiserte han seg til finalen og endte til slutt på en tredjeplass.
I 2019 deltok han på nytt i Melodifestivalen, da med sangen «Too Late for Love». Han var en av de ti finalistene i finalen i Stockholm lørdag 9. mars, og han vant konkurransen. Med seieren ble Lundvik Sveriges representant i Eurovision Song Contest 2019 i Tel Aviv. Han deltok i semifinale 2 torsdag 16. mai 2019 med «Too Late for Love». I avstemningen ble sangen blant de ti beste i semifinalen, og kvalifiserte seg dermed til finalen lørdag 18. mai. I finalen endte han som nummer 5 av 26.
Han er også en av komponistene bak det britiske bidraget til Eurovision Song Contest 2019, «Bigger than Us», fremført av Michael Rice. Lundvik har også skrevet to låter til norske Melodi Grand Prix: «Little Bobbi» med United i 2012, og «On Hold» med gruppen Shackles i 2013. Begge bidragene ble imidlertid slått ut i delfinalene.

Idrettskarriere

Lundvik har en karriere bak seg som friidrettsutøver for IFK Växjö. I 2005 var han med på Växjös herrestafettlag som fikk bronse under sverigemesterskapet samme år.
Ryan Giggs

Biografi

Ryan Giggs' fødenavn er Ryan Joseph Wilson, men han tok morens etternavn da foreldrene skilte lag. Han viste at han hadde potensial til å nå langt fra ung alder, og at han var en allsidig spiller som kunne spille godt i alle posisjoner på banen.
Etter å ha prøvespilt for Manchester City som 14-åring, ble han oppdaget av en av Manchester Uniteds lokale talentspeidere, som rapporterte til Alex Ferguson at Giggs var en spesielt talentfull ung fotballspiller. Ferguson møtte opp personlig hjemme hos Giggs for å be ham om å spille for Manchester Uniteds ungdomslag, noe Giggs takket ja til. To år senere, den 9. juli 1990, skrev han læreguttkontrakt, og på 17-årsdagen signerte han proffkontrakt med Manchester United. Han debuterte for a-laget 2. mars 1991 mot Everton som innbytter for Denis Irwin hjemme på Old Trafford, og fikk sin første kamp fra start mot Manchester City 4. mai samme året, der han også ble kreditert scoringen som gjorde ham til matchvinner i den kampen.
I både 1992 og i 1993 ble han kåret til PFA Young Player of the Year, og er den eneste sammen med Robbie Fowler, Wayne Rooney og Dele Alli som har vunnet denne prisen to ganger.
Giggs har rekorden for flest seriemesterskap i England med tretten mesterskap. Det første kom i 1993 og det siste i 2013. Han er også engelsk fotballs mestvinnende spiller med 35 vinnermedaljer. I Mesterligafinalen i 2008 gikk han forbi Bobby Charltons klubbrekord med 759 opptredener for United.
Giggs fikk oppgaven som midlertidig spillende manager for Manchester United, etter at David Moyes fikk sparken 22. april 2014. Da Louis van Gaal ble ansatt som manager for klubben 19. mai 2014, fikk Giggs jobben som assisterende manager. Denne stillingen hadde Giggs ut 2016-sesongen fram til van Gaal fikk sparken og ble erstattet av José Mourinho.    
Giggs ble utnevnt offiser av Order of the British Empire i 2007.
NM i svømming kortbane 2008

NM i svømming kortbane 2008 ble arrangert i Stavanger 17.-20. april 2008. Arrangør var Team Stavanger.
Russisk sporvidde

Russisk sporvidde er en sporvidden på mellom 1 520 mm og 1 524 mm, som benyttes i de fleste land som hørte til Det russiske keiserdømmet. Spor med denne sporvidden er klassifisert som bredspor, siden sporvidden er bredere enn sporvidden til normalspor, definert som 1435 mm.
1524 mm ble først tatt i bruk på St. Petersburg-Moskva-banen, som sto ferdig i 1851, og ble deretter standard i Det russiske keiserdømmet. På slutten av 1960-tallet ble sporvidden i Sovjetunionen omstandarisert til 1520 mm.
På verdensbasis er russisk sporvidde den nest mest brukte etter 1 435 mm (normalspor). Utover de tidligere sovjetstatene, benyttes sporvidden også i Finland og Mongolia, som begge var under sterk russisk innflytelse da jernbanen ble bygget. Kortere strekninger med russisk sporvidde strekker seg inn dessuten inn i Polen, øst-Slovakia, Sverige (fra den finske grensen ved Haparanda) og nordre Afghanistan.
Now That's What I Call Music! 7

Now That's What I Call Music! 7 er det syvende samlealbumet i den norske Now That's What I Call Music-serien og ble utgitt 8. juli 2011.
Ordenen for veteranfortjenester

Insignier

Ordenstegnet for Ordenen for veteranfortjenester består av en grønnemaljert femtagget stjerne med mindre tagger i metall i vinklene, det hele lagt på en malteserkorsaktig femtagget stjerne. Midtmedaljongen bærer som motiv republikkens personifikasjon i form av et venstrevendt kvinnehode. Medaljongen er omgitt av en grønn bord med omskriften «REPUBLIQUE FRANÇAISE» og «MERITE COMBATTANT». Reversen har som motiv to hender som trykker hverandre foran et opprett sverd, samt omskriften «HONNEUR ET DEVOUEMENT» (ære og oppofrelse). Ordenstegnet er utformet og produsert av firmaet Arthus-Bertrand.
Ordenstegnet er i gull for de to øverste ordensgrader og i sølv for den nederste. Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.
Ordensbåndet er grønt med smale gule skråstriper.

Tildeling

Ordenen for veteranfortjenester ble tildelt for fortjenstfull innsats for veteraner og krigsofre fra de to verdenskrigene. Innsats i offentlig tjeneste, så vel som i privat sektor, kunne ligge til grunn for utnevnelse. En minstealder på 40 år og minimum femten års yrkesinnsats var vilkår for utnevnelse. Utnevnelse skjedde i hovedregelen til ordenens laveste grad, med påfølgende seks års tjeneste før det kom på tale med forfremmelse til offiser og deretter ytterligere fire års tjeneste før eventuell forfremmelse til kommandør. Ved eksepsjonell innsats kunne reglene fravikes. Utenlandske krigsveteraner som kjempet sammen med Frankrike i de to verdenskrigene kunne også tildeles ordenen.
Det var satt begrensninger på det årlige antall tildelinger av ordenen.
What Did I Have That I Don't Have

What Did I Have That I Don't Have er en sang skrevet av Burton Lane og Alan Jay Lerner i 1929. Sangen er fra musikalen On a Clear Day You Can See Forever.
Ann-Margret spilte inn sangen og ga den ut på b-siden av singelen Mister Kiss Kiss Bang Bang.
Rentemargin

Rentemargin er det bankene tjener på å stille penger til disposisjon for andre, minus kostnader som oppstår ved innskudd av penger fra kundene. Sagt med andre ord er rentemargin er renteinntekt av kunders lån, minus renteutgift ved kunders bankinnskudd.
Rentemarginen gir uttrykk for bankenes bruttofortjeneste.
Underarmsbrudd

Underarmsbrudd er brudd i skaftet av et eller begge benene i underarmen: Radius og ulna. Hos barn forekommer underarmsbrudd etter fall fra tre eller lekestativ, hos voksne skyldes bruddene ofte traume med høy energi.
Det hyppigst forekommende bruddet blant mennesker er også i radius, men sorteres som et håndleddsbrudd.
Unknown Worlds

Unknown Worlds Entertainment (eller Unknown Worlds) er et selskap med kontor i San Francisco, California, USA. De står bak kjempehitten Natural Selection som er en Half-Life modifikasjon. Selskapet jobber nå med en oppfølgeren Natural Selection 2.
Ansatte i Unknown Worlds har tidligere jobbet i andre selskaper og vært med på utviklingen av blant annet spill som Titan Quest, Empire Earth og Mind Rover
3. november

Navnedag

Raymond, Roy